Ciki da waje da kan rufi: Mutum miliyan 3.2 sun yi sallar Taraweeh a masallacin Annabi a Ramadana ▷ Legit.ng
Ciki da waje da kan rufi: Mutum miliyan 3.2 sun yi sallar Taraweeh a masallacin Annabi a Ramadana
2 months ago 2010 views by Naziru Dalha Taura
Wata kididdiga da hukumar kasar Saudiyya ta fitar ta bayyana cewar fiye da mutum miliyan 3.2 sun gudanar da sallar dare ta musamman (Taraweeh) da ake yi cikin watan Rammadana a masallacin manzon Allah dake birnin Madinah.
A cikin sanarwar da ta fito daga ofishin shugaban kula da masallatan Saudiyya masu tsarki guda biyu, ta bayyana cewar adadin mutanen sun yi salla a masallacin ne a cikin kwanaki 15 na farkon azumin watan Ramadana.
Sanarwar ta kara da cewa a kalla mutane kimanin miliyan 1.4 sun gudanar da sallar a cikin masallacin yayin da kimanin mutane miliyan 1.5 suka gudanar da tasu sallar a cikin harabar masallacin da kuma wasu mutane fiye da dubu 230 da suka gudanar da tasu a kan rufin masallacin.
Masallacin Annabi a Madinah
A kalla mutum 15,623 ne ke gudanar da sallar Taraweeh a masallacin ko wacce rana, 98,589 a cikin masallacin da kuma wasu 100,868 a harabar masallaci da makwabatn gine-gine.
DUBA WANNAN: Buhari ya sha ruwa da masu bukata ta musamman, ya zuba musu abinci da hannun sa (Hotuna)
Kimanin masu aikin Umrah 669,048 sun ziyarci kabarin Annabi (tsira da aminci su tabbata a gare shi) da kuma sahabbansa biyu; Abu Bakr da Umar, tare da yin sallama a kabarinsu dake daf masallacin.
Miliyoyin musulmi daga sassa daban-daban na duniya kan yi tururuwar tafiya kasar Saudiyya a cikin watan azumi domin gudanar da aikin Umrah tare da gabatar da bukatar su ga ubangiji ta hanyar yin addu'o'i na musamman don neman tubaraki da alfarmar dake cikin watan Ramadana.
Hausa NewsMaza Da MataKasar SaudiyaAbun MamakiAikin Hajji
13 minutes ago 287 views
2019: PDP ta fara hango nasarar Atiku bayan shari’ar Jihar Zamfara